[image: download.jpg]

ANEKSI 1
TERMAT E REFERENCËS
Pozicioni:
Psikolog/e për Menaxhimin e Rasteve
Projekti:
Qendra e Aktivizimit të NEET (JAPFP) - Fuqizimi i të Rinjve përmes Rrjetit të Partneriteteve Lokale në Shkodër 
Vendndodhja
Shkodër
Kohëzgjatja e angazhimit
janar - dhjetor 2026

· Sfondi i projektit
Projekti "NEET Activation Hub – Fuqizimi i të Rinjve përmes Rrjetit të Partneriteteve Lokale në Shkodër" synon të fuqizojë të rinjtë NEET (Not in Employment, Education or Training), të moshës 15–29 vjeç, duke lehtësuar aksesin e tyre në mundësi punësimi, arsimi, formimi profesional dhe shërbime mbështetëse. Projekti zbatohet në Bashkinë Shkodër në bashkëpunim me institucionet publike dhe partnerët lokalë, duke promovuar një qasje të integruar për identifikimin, aktivizimin, referimin dhe mbështetjen e të rinjve drejt përfshirjes sociale dhe ekonomike.
Në kuadër të projektit, ndërmjetësit rinorë realizojnë identifikimin dhe kontaktin fillestar me të rinjtë NEET përmes aktiviteteve outreach në komunitet, ndërsa eksperti i profilizimit zhvillon procesin e vlerësimit individual dhe harton Planin Individual të Referimit për secilin përfitues. Për të siguruar një ndjekje të vazhdueshme të rasteve dhe për të mbështetur të rinjtë gjatë procesit të aktivizimit, projekti angazhon një Psikolog/e për Menaxhimin e Rasteve, i cili/e cila do të ofrojë mbështetje psikosociale, do të monitorojë ecurinë e rasteve dhe do të koordinojë me institucionet përkatëse për të lehtësuar aksesin e përfituesve në shërbimet e nevojshme.
· Qëllimi i pozicionit
Psikologu/ja për Menaxhimin e Rasteve do të jetë përgjegjës/e për ndjekjen sistematike të të rinjve NEET të përfshirë në projekt, duke ofruar mbështetje psikosociale, motivim dhe orientim gjatë gjithë procesit të aktivizimit. Në bashkëpunim me ekipin e projektit dhe institucionet partnere, ai/ajo do të monitorojë ecurinë e rasteve, do të identifikojë pengesat që hasin përfituesit dhe do të kontribuojë në koordinimin e shërbimeve të nevojshme për secilin rast.

· Detyrat dhe përgjegjësitë
Psikologu/ja për Menaxhimin e Rasteve do të ketë këto përgjegjësi:
· Ofron mbështetje psikosociale për të rinjtë NEET të referuar nga projekti.
· Zhvillon takime individuale me përfituesit sipas nevojave të secilit rast.
· Ndjek vazhdimisht ecurinë e rasteve dhe monitoron progresin e tyre gjatë procesit të aktivizimit.
· Mban kontakte të rregullta me përfituesit për të identifikuar vështirësitë që mund të pengojnë pjesëmarrjen e tyre në arsim, formim profesional, punësim ose shërbime të tjera.
· Motivon dhe mbështet të rinjtë për të vazhduar procesin e aktivizimit dhe për të përfituar nga mundësitë e ofruara.
· Bashkëpunon ngushtë me ndërmjetësit rinorë, ekspertin e profilizimit dhe stafin e projektit për ndjekjen e rasteve.
· Identifikon raste që kanë nevojë për mbështetje të specializuar dhe i orienton drejt shërbimeve kompetente.
· Dokumenton ecurinë e rasteve dhe mban dokumentacionin përkatës, duke respektuar standardet e konfidencialitetit dhe etikës profesionale.

· Produktet e pritshme
· Ndjekja dhe monitorimi i vazhdueshëm i rasteve të referuara.
· Dokumentimi i progresit dhe sfidave të rasteve.
· Raporte periodike mbi aktivitetet e zhvilluara dhe ecurinë e rasteve.
· Bashkëpunim efektiv me stafin e projektit dhe partnerët lokalë për koordinimin e shërbimeve.

· Kualifikimet dhe përvoja
Kandidati/ja duhet të plotësojë kriteret e mëposhtme:
· Diplomë universitare në shkenca sociale.
· Përvojë pune në ofrimin e shërbimeve psikosociale, menaxhimin e rasteve ose punën me grupe vulnerabël.
· Përvojë pune me të rinjtë ose me kategori në nevojë përbën avantazh.
· Aftësi shumë të mira komunikimi, dëgjimi aktiv dhe ndërtimi të marrëdhënieve të besimit.
· Aftësi për të punuar në mënyrë të pavarur dhe në ekip multidisiplinar.
· Aftësi të mira organizative dhe raportuese.
· Njohuri mbi funksionimin e institucioneve publike dhe shërbimeve sociale përbëjnë avantazh.
· Integritet profesional dhe respektim i plotë i etikës dhe konfidencialitetit.

· Raportimi
Psikologu/ja për Menaxhimin e Rasteve do të raportojë tek Drejtorja Ekzekutive e YWCA dhe do të bashkëpunojë ngushtë me të gjithë stafin e projektit. 

